*Kivonat a Jászberény Városi Önkormányzat Képviselő-testületének 2019. december 18-án megtartott* ***rendkívüli****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***338/2019. (XII. 18.) határozata***

***Jászberény, 0330/77, 0330/78, 0330/79, 0330/80, 0335/16, 0335/80*** ***hrsz.-ú ingatlanok belterületbe vonásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) az előterjesztés mellékletét képező, kitöltött és aláírt nyilatkozat Önkormányzat részére történő átadását és az eljárási díj Önkormányzat felé történő befizetését követően kezdeményezi a Jászberény, külterület

*0330/77 hrsz-ú, szántó művelési ágú, 20233 m2 nagyságú,*

*0330/78 hrsz-ú, szántó művelési ágú, 11152 m2 nagyságú,*

*0330/79 hrsz-ú, szántó művelési ágú, 11159 m2 nagyságú,*

*0330/80 hrsz-ú, szántó művelési ágú, 4244 m2 nagyságú,*

*0335/16 hrsz-ú, szántó művelési ágú, 7538 m2 nagyságú,*

*0335/80 hrsz-ú, szántó művelési ágú, 9887 m2 nagyságú* ingatlanok belterületbe vonását lakóterület fejlesztés céljára a Jászberényi Járási Hivatal Földhivatali Osztályánál.

2. A Képviselő-testület lemond az engedélyben foglalt jogosultságáról, amennyiben a tulajdonosok határidőn belül nem fizetik meg a belterületbe vonást engedélyező határozatban megállapított földvédelmi járulékot az Önkormányzat részére.

3. A Képviselő-testület felhatalmazza Jászberény város polgármesterét az 1. pont szerinti eljárás megindítására, illetve a 2. pontban meghatározott esetben a lemondó nyilatkozat Jászberényi Járási Hivatal Földhivatali Osztálya felé történő benyújtására.

4. A Képviselő-testület azzal a feltétellel támogatja az ingatlanok belterületbe vonását, hogy a kérelmezők az önkormányzat felé nem támasztanak semmilyen anyagi természetű igényt az ingatlanok majdani közművesítésével, vagy az infrastruktúra kiépítésével kapcsolatban, valamint a kérelmezők már a tervezés fázisában írásban tájékoztatják az önkormányzatot a kiépítendő közművekről, illetve infrastruktúráról.

**Határidő:** folyamatos

**Felelős**: Budai Lóránt polgármester

Alvári Csaba főépítész

Erről értesül:

1. Jász-Nagykun-Szolnok Megyei Kormányhivatal – Szolnok,
2. Jászberény Város Főépítésze – helyben,
3. Városüzemeltetési Bizottság,
4. Városfejlesztési Bizottság,
5. Valamennyi Képviselő-testületi tag,
6. Irattár.

|  |  |  |
| --- | --- | --- |
| ***Budai Lóránt sk.*** |  | ***Dr. Sass Krisztina sk.*** |
| ***polgármester*** | ***aljegyző*** |

*Kivonat hiteléül:*

*Jászberény, 2019. december 19.*

 *(Dr. Bessenyei Lilla)*

 *irodavezető*